સોમવારે મોડી સાંજે પોલીસે પાસ કન્વીનર હાર્દિક પટેલની આણંદ નજીકથી ધરપકડ કરી હતી. હાર્દિક પટેલ અને તેના 6 સાથી વિરુદ્ધ પાટણમાં પોલીસ ફરિયાદ નોંધાઇ હતી. જેના અનુંસંધાનમાં આ ધરપકડ કરવામાં આવી હોવાનું માનવામાં આવી રહ્યું છે. આ જ મામલે દિનેશ બાંભણીયાની રાજકોટથી ધરપકડ કરવામાં આવી હતી. હાર્દિકની ધરપકડ બાદ એસઆરપીનો ચુસ્ત બંદોબસ્ત ગોઠવી દેવામાં આવ્યો હતો. ત્યાર બાદ હાર્દિકને અજ્ઞાત સ્થળે લઇ જવામાં આવ્યો હતો. હાર્દિકની ધરપકડ થતા વિજાપુરમાં મોતીપુરા રેલવે ફાટક પાસે કેટલાક લોકોએ ટાયરો સળગાવ્યા હતા. આ અંગે સ્થાનિક પોલીસને જાણ થતાં તેઓ ઘટનાસ્થળે પહોંચ્યા હતા, પરંતુ ત્યારે ત્યાં કોઇ નજરે પડ્યું નહોતું.